ddrg/super_eurlex huggingface dataset:
Rådets afgørelse

af 17. juli 2000

om indgåelse af aftalerne i form af brevveksling mellem Det Europæiske Fællesskab og dels Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe, dels Republikken Indien om garanterede priser for rørsukker i leveringsperioden 1999/2000

(2001/34/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) I henhold til artikel 1, stk. 2, i protokol nr. 8 om AVS-sukker(1), der er knyttet som bilag til fjerde AVS-EF-konvention, som i henhold til artikel 3 i afgørelse nr. 1/2000 truffet af AVS-EF-Ambassadørudvalget(2) blev til protokol nr. 3 fra 1. marts 2000, og i aftalen mellem Det Europæiske Økonomiske Fællesskab og Republikken Indien om rørsukker(3) finder gennemførelsen af nævnte protokol og aftale sted som led i forvaltningen af den fælles markedsordning for sukker.

(2) Aftalerne i form af brevveksling mellem Fællesskabet og dels de i protokollen nævnte stater, dels Republikken Indien om garanterede priser for rørsukker i leveringsperioden 1999/2000 bør godkendes -

TRUFFET FØLGENDE AFGØRELSE:

Artikel 1

Aftalerne i form af brevveksling mellem Det Europæiske Fællesskab og dels Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe, dels Republikken Indien om garanterede priser for rørsukker i leveringsperioden 1999/2000 godkendes herved på Fællesskabets vegne.

Teksterne til aftalerne er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne de i artikel 1 omhandlede aftaler med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 17. juli 2000.

På Rådets vegne

J. Glavany

Formand

(1) EFT L 229 af 17.8.1991, s. 216.

(2) EFT L 56 af 1.3.2000, s. 47.

(3) EFT L 190 af 22.7.1975, s. 35.
Rådets afgørelse

af 19. januar 2001

om beskikkelse af et italiensk medlem af Det Økonomiske og Sociale Udvalg

(2001/72/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Flavio PASOTTIs fratræden, der blev meddelt Rådet den 23. juni 2000;

under henvisning til den kandidatliste, som den italienske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Mario MINOJA beskikkes som medlem af Det Økonomiske og Sociale Udvalg som efterfølger for Flavio PASOTTI for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 19. januar 2001.

På Rådets vegne

B. Ringholm

Formand

(1) EFT L 257 af 19.9.1998, s. 37.
Rådets afgørelse

af 19. januar 2001

om beskikkelse af et tysk medlem af Regionsudvalget

(2001/73/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Franz Josef JUNG er trådt tilbage, hvilket Rådet blev underrettet om den 28. november 2000;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Jochen RIEBEL beskikkes som medlem af Regionsudvalget som efterfølger for Franz Josef JUNG for den resterende del af mandatperioden, dvs. indtil den 25. januar 2002.

Udfærdiget i Bruxelles, den 19. januar 2001.

På Rådets vegne

B. Ringholm

Formand

(1) EFT L 28 af 4.2.1998, s. 19.
Rådets afgørelse

af 19. januar 2001

om beskikkelse af et spansk medlem af Det Økonomiske og Sociale Udvalg

(2001/71/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Juana BORREGO IZQUIERDOs fratræden, der blev meddelt Rådet den 13. april 2000;

under henvisning til den kandidatliste, som den spanske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Fernando MORALEDA QUILEZ beskikkes som medlem af Det Økonomiske og Sociale Udvalg som efterfølger for Juana BORREGO IZQUIERDO for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 19. januar 2001.

På Rådets vegne

B. Ringholm

Formand

(1) EFT L 257 af 19.9.1998, s. 37.
Rådets afgørelse

af 19. januar 2001

om beskikkelse af en britisk suppleant til Regionsudvalget

(2001/74/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Keith BILLINGTON er trådt tilbage, hvilket Rådet blev underrettet om den 6. december 2000;

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

Mark EDGELL beskikkes som suppleant til Regionsudvalget som efterfølger for Keith BILLINGTON for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 19. januar 2001.

På Rådets vegne

B. Ringholm

Formand

(1) EFT L 28 af 4.2.1998, s. 19.
Kommissionens beslutning

af 23. januar 2001

om ændring af beslutning 96/333/EF om udstedelse af sundhedscertifikat for levende toskallede bløddyr, pighuder, sækdyr og havsnegle fra tredjelande, som endnu ikke er omfattet af en særlig beslutning

(meddelt under nummer K(2001) 127)

(EØS-relevant tekst)

(2001/65/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr(1), senest ændret ved direktiv 97/79/EF(2), særlig artikel 9, og

ud fra følgende betragtninger:

(1) Kommissionens beslutning 96/333/EF af 3. maj 1996 om udstedelse af sundhedscertifikat for levende toskallede bløddyr, pighuder, sækdyr og havsnegle fra tredjelande, som endnu ikke er omfattet af en særlig beslutning(3), senest ændret ved beslutning 98/740/EF(4), anvendes til den 31. december 2000.

(2) Ved Kommissionens beslutning 97/20/EF(5), senest ændret ved beslutning 2001/38/EF(6), blev der opstillet en liste over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle. I listens del II er opført de tredjelande, som kan blive omfattet af en foreløbig beslutning på grundlag af Rådets beslutning 95/408/EF(7), senest ændret ved beslutning 2001/4/EF(8).

(3) Ifølge beslutning 95/408/EF anvendes landelisten til den 31. december 2003. Gyldighedsdatoen for beslutning 96/333/EF bør derfor ændres, så den svarer til gyldighedsdatoen for den foreløbige liste.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5 i beslutning 96/333/EF ændres "31. december 2000" til "31. december 2003".

Artikel 2

Denne beslutning er rettet til medlemsstaterne.

Udfærdiget i Bruxelles, den 23. januar 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 1.

(2) EFT L 24 af 30.1.1998, s. 31.

(3) EFT L 127 af 25.5.1996, s. 33.

(4) EFT L 354 af 30.12.1998, s. 65.

(5) EFT L 6 af 10.1.1997, s. 46.

(6) EFT L 10 af 13.1.2001, s. 66.

(7) EFT L 243 af 11.1.1995, s. 17.

(8) EFT L 2 af 5.1.2001, s. 21.
Kommissionens beslutning

af 12. februar 2001

om ændring af beslutning 98/488/EF om miljøkriterierne for tildeling af Fællesskabets miljømærke til jordforbedringsmidler

(meddelt under nummer K(2001) 345)

(EØS-relevant tekst)

(2001/157/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 3, 4 og 6, og

ud fra følgende betragtninger:

(1) Ifølge artikel 3 i forordning (EF) nr. 1980/2000 kan miljømærket tildeles et produkt, der besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) Ifølge artikel 4 i forordning (EF) nr. 1980/2000 fastsættes der specifikke miljømærkekriterier for hver produktgruppe.

(3) I artikel 4 i forordning (EF) nr. 1980/2000 hedder det, at en gennemgang af miljømærkekriterierne samt af de krav til vurdering og verifikation, der er knyttet til kriterierne, skal finde sted i god tid inden udløbet af gyldighedsperioden for de kriterier, der er specificeret for hver produktgruppe, og skal resultere i et forslag til forlængelse, tilbagetrækning eller revision.

(4) Kommissionen har ved beslutning 98/488/EF(2) fastsat miljøkriterierne for tildeling af Fællesskabets miljømærke til jordforbedringsmidler, og den er ifølge artikel 3 kun gyldig til den 31. marts 2000.

(5) Fællesskabets miljømærke er tildelt flere gange i denne produktgruppe.

(6) Det er hensigtsmæssigt at forlænge gyldigheden af produktgruppens definition og miljøkriterierne uændret i 11/2 år.

(7) Foranstaltningerne i denne beslutning er vedtaget efter fremgangsmåden for fastsættelse af miljømærkekriterier i artikel 6 i forordning (EF) nr. 1980/2000.

(8) Foranstaltningerne i denne beslutning er i overensstemmelse med udtalelse fra det udvalg, der er nedsat i artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Artikel 3 i Kommissionens beslutning 98/488/EF affattes således:

"Artikel 3

Produktgruppedefinitionen og kriterierne for produktgruppen gælder fra den 1. april 1998 til den 30. september 2002."

Artikel 2

Denne beslutning er rettet til medlemsstaterne.

Udfærdiget i Bruxelles, den 12. februar 2001.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 219 af 7.8.1998, s. 39.
Rådets afgørelse

af 12. februar 2001

om beskikkelse af en italiensk suppleant til Regionsudvalget

(2001/126/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Paolo AGOSTINACCIO, der tidligere var suppleant til Regionsudvalget, er blevet beskikket som medlem af dette, og

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Luciano DEL FRE beskikkes som suppleant til Regionsudvalget som efterfølger for Paolo AGOSTINACCIO for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 12. februar 2001.

På Rådets vegne

T. Östros

Formand

(1) EFT L 28 af 4.2.1998, s. 19.
Rådets afgørelse

af 5. december 2000

om godkendelse af en aftale i form af brevveksling mellem Det Europæiske Fællesskab og hvert enkelt af de EFTA-lande, der indrømmer toldpræferencer inden for den generelle præferenceordning (Norge og Schweiz), om fastlæggelse af, at varer, der indeholder et element med oprindelse i Norge eller Schweiz, ved deres ankomst til Det Europæiske Fællesskabs toldområde behandles som varer, der indeholder et element af fællesskabsoprindelse (gensidig aftale)

(2001/101/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til artikel 66, stk. 4 og 5, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(1), og

ud fra følgende betragtninger:

(1) For at gøre det muligt for toldmyndighederne i Det Europæiske Fællesskab, Schweiz og Norge at udstede erstatningsoprindelsescertifikater formular A for bl.a. at lette bevægelser af varer med oprindelse i udviklingslande, der er omfattet af generelle præferencer, der gives af Det Europæiske Fællesskab, Schweiz og Norge, er det nødvendigt, at Det Europæiske Fællesskab, Schweiz og Norge indgår en aftale, hvori de gensidigt anerkender hinandens bestanddele som bestanddele med oprindelse i de pågældende udviklingslande inden for rammerne af reglerne om bilateral oprindelseskumulation.

(2) Med henblik herpå er der, siden Rådet den 29. marts 1996 gav Kommissionen mandat, ført forhandlinger mellem Det Europæiske Fællesskab, Schweiz og Norge, hvilket har resulteret i en aftale i form af brevveksling, som det er i Fællesskabets interesse at godkende -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og hvert enkelt af de EFTA-lande, der indrømmer tolfpræferencer inden for den generelle præferenceordning (Norge og Schweiz), om fastlæggelse af, at varer, der indeholder et element med oprindelse i Norge eller Schweiz, ved deres ankomst til Det Europæiske Fællesskabs toldområde behandles som varer, der indeholder et element af fællesskabsoprindelse (gensidig aftale), godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne den i artikel 1 omhandlede aftale i form af brevveksling med bindende virkning for Fællesskabet.

Artikel 3

Formanden for Rådet foranstalter på Fællesskabets vegne den notifikation, der er fastsat i aftalen i form af brevveksling.

Udfærdiget i Bruxelles, den 5. december 2000.

På Rådets vegne

C. Pierret

Formand

(1) EFT L 253 af 11.10.1993, s. 1. Forordningen er senest ændret ved forordning (EF) nr. 1602/2000 (EFT L 188 af 26.7.2000, s. 1).
Kommissionens beslutning

af 25. januar 2001

om ændring af beslutning 93/693/EØF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet

(meddelt under nummer K(2001) 156)

(EØS-relevant tekst)

(2001/104/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af veterinærpolitimæssige krav i forbindelse med handelen inden for Fællesskabet med tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

(1) I Kommissionens beslutning 93/693/EØF(2), senest ændret ved beslutning 2000/564/EF(3), er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet.

(2) Veterinærmyndighederne i Canada har anmodet om, at en tyrestation tilføjes på listen over tyrestationer, der officielt er godkendt til udførsel af tyresæd til Fællesskabet.

(3) De canadiske myndigheder har forsikret Kommissionen om, at de krav, der er fastsat i artikel 9 i direktiv 88/407/EØF, er opfyldt.

(4) Det er derfor nødvendigt at ændre listen over godkendte tyrestationer i Canada.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Følgende tyrestation tilføjes på listen for Canada i bilaget til beslutning 93/693/EØF:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 25. januar 2001.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10.

(2) EFT L 320 af 22.12.1993, s. 35.

(3) EFT L 236 af 20.9.2000, s. 33.
Kommissionens beslutning

af 27. februar 2001

om godkendelse af den af Det Forenede Kongerige forelagte plan for fjernelse af alle fisk i skotske brug, som er angrebet af infektiøs lakseanæmi (ISA)

(meddelt under nummer K(2001) 457)

(EØS-relevant tekst)

(2001/186/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(1), senest ændret ved direktiv 2000/27/EF(2), særlig artikel 6, og

ud fra følgende betragtninger:

(1) Med henblik på bekæmpelsen af udbrud af infektiøs lakseanæmi (ISA) skal alle fisk på et sygdomsramt brug fjernes efter en plan udarbejdet af den officielle tjeneste og godkendt af Kommissionen, jf. artikel 6, litra a), første led, i direktiv 93/53/EØF.

(2) Erfaringen viser, at fjernelsen af fiskene under visse omstændigheder kan foregå over en periode, uden at det har en negativ indvirkning på bestræbelserne for at udrydde sygdommen.

(3) I 1998 og 1999 forekom der udbrud af denne sygdom i Skotland, hvor en række områder er angrebet eller mistænkes for at være angrebet.

(4) Det Forenede Kongerige har forelagt en plan for fjernelse af fisk, der skal anvendes i tilfælde af påvisning af ISA i Skotland.

(5) Kommissionen og medlemsstaterne har undersøgt den af Det Forenede Kongerige forelagte plan i lyset af den nuværende videnskabelige og tekniske viden.

(6) Foranstaltningen skal gennemføres på en sådan måde, at den sigter mod udryddelse af sygdommen på de angrebne brug og hindrer yderligere spredning af sygdommen til andre brug eller til vildtpopulationen, som kan rammes af sygdommen.

(7) Beslutningen om at fjerne fiskene skal baseres på en individuel analyse af risiciene for yderligere spredning af sygdommen, herunder udbruddets alvor og andre omstændigheder, der har indvirkning på risiciene, og der skal tages hensyn til praktiske erfaringer og videnskabelige beviser.

(8) Denne undersøgelse har vist, at den forelagte plan opfylder de krav, der stilles til en sådan plan, og den bør derfor godkendes.

(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Det Forenede Kongerige forelagte plan for fjernelse af alle fisk på skotske brug, der er angrebet af infektiøs lakseanæmi (ISA), godkendes.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. februar 2001.

På Kommissionens vegne

David Byrne

Medlem af Kommissionen

(1) EFT L 175 af 19.7.1993, s. 23. Direktivet er ændret ved akten vedrørende Finlands, Sveriges og Østrigs tiltrædelse.

(2) EFT L 114 af 13.5.2000, s. 28.
Kommissionens beslutning

af 27. februar 2001

om tredje ændring af beslutning 96/233/EF om opstilling af en liste over akvakulturbrug i Danmark

(meddelt under nummer K(2001) 453)

(EØS-relevant tekst)

(2001/185/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, og

ud fra følgende betragtninger:

(1) Danmark opnåede status som zone, der er godkendt som værende fri for infektiøs hæmatopoietisk nekrose (IHN) for hele sit område, ved Kommissionens beslutning 93/74/EØF(3), senest ændret ved beslutning 1999/489/EF(4),

(2) Medlemsstaterne kan for akvakulturbrug i en ikke-godkendt zone opnå status som godkendt akvakulturbrug, der er fri for egtvedsyge (VHS).

(3) Listen over godkendte akvakulturbrug blev fastsat ved Kommissionens beslutning 96/233/EF(5), senest ændret ved beslutning 1999/512/EF(6).

(4) Danmark har forelagt Kommissionen begrundelse for meddelelse af status som godkendt akvakulturbrug i en ikke-godkendt zone, for så vidt angår VHS, til yderligere to akvakulturbrug samt de nationale bestemmelser, der skal opfyldes til bevarelse af status.

(5) Kommissionen og medlemsstaterne har gennemgået det dokumentationsmateriale, som Danmark har forelagt for disse akvakulturbrug.

(6) Heraf fremgår det, at akvakulturbrugerne opfylder alle kravene i artikel 6 i direktiv 91/67/EØF.

(7) Akvakulturbrugerne kan derfor indrømmes status som godkendt akvakulturbrug i en ikke-godkendt zone.

(8) Disse akvakulturbrug bør føjes til listen over allerede godkendte akvakulturbrug.

(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 96/233/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. februar 2001.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 27 af 4.2.1993, s. 35.

(4) EFT L 190 af 23.7.1999, s. 41.

(5) EFT L 77 af 27.3.1996, s. 33.

(6) EFT L 195 af 28.7.1999, s. 37.

BILAG

AKVAKULTURBRUG I DANMARK, SOM ER GODKENDT MED HENSYN TIL VHS

1. Vork Dambrug DK - 6040 Egtved

2. Egebæk Dambrug DK - 6880 Tarm

3. Søstremosegård DK - 4400 Kalundborg

4. Bækkelund Dambrug DK - 6950 Ringkøbing

5. Borups Geddeopdræt DK - 6950 Ringkøbing

6. Bornholms Lakseklækkeri DK - 3730 Nexø

7. Langes Dambrug DK - 6940 Lem St.

8. Brænderigårdens Dambrug DK - 6971 Spjald

9. Siglund Fiskeopdræt DK - 4780 Stege